Document ID: 32007R0973

KOMISIJAS REGULA (EK) Nr. 973/2007
(2007. gada 20. augusts),
ar ko groza dažas EK regulas par īpašām statistikas jomām, lai īstenotu NACE 2. red. saimniecisko darbību statistisko klasifikāciju
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2006. gada 20. decembra Regulu (EK) Nr. 1893/2006, ar ko izveido NACE 2. red. saimniecisko darbību statistisko klasifikāciju, kā arī groza Padomes Regulu (EEK) Nr. 3037/90 un dažas EK regulas par īpašām statistikas jomām (1), un jo īpaši tās 6. panta 1. punkta b) apakšpunktu,
tā kā:
(1)
Atjauninātas klasifikācijas sistēmas izveide ir būtiski svarīga Komisijas nepārtrauktajiem centieniem modernizēt Kopienas statistikas veidošanu, lai patiesi atspoguļotu stāvokli tautsaimniecībā, ņemot vērā tehnoloģijas attīstību un strukturālās pārmaiņas ekonomikā.
(2)
Šim nolūkam ar Regulu (EK) Nr. 1893/2006 tika izveidota pārskatīta saimniecisko darbību statistiskā klasifikācija ar nosaukumu “NACE 2. redakcija” (turpmāk tekstā - NACE 2. red.).
(3)
Saskaņā ar Regulas (EK) Nr. 1893/2006 6. pantu Komisijai ir jāpieņem īstenošanas pasākumi minētās regulas īstenošanai saistībā ar NACE 2. red. izmantošanu dažādās statistikas jomās.
(4)
Pārskatītas saimniecisko darbību statistiskās klasifikācijas izveide rada nepieciešamību īpaši mainīt dažas atsauces uz NACE 1. red. un uz NACE 1.1. red., kā arī grozīt vairākus saistītus tiesību aktus. Tādēļ jāgroza šādi tiesību akti: Komisijas 1999. gada 27. jūlija Regula (EK) Nr. 1726/1999, ar ko īsteno Padomes Regulu (EK) Nr. 530/1999 par strukturālo statistiku attiecībā uz izpeļņu un darbaspēka izmaksām saistībā ar informācijas par darbaspēka izmaksām noteikšanu un nosūtīšanu (2); Komisijas 2000. gada 8. septembra Regula (EK) Nr. 1916/2000, ar ko īsteno Padomes Regulu (EK) Nr. 530/1999 attiecībā uz strukturālo statistiku par izpeļņu un par darbaspēka izmaksām, kas attiecas uz informācijas par izpeļņas struktūru definēšanu un nodošanu (3); Komisijas 2001. gada 7. novembra Regula (EK) Nr. 2163/2001 par tehniskajiem pasākumiem attiecībā uz kravu autopārvadājumu datu sūtīšanu statistikas vajadzībām (4); Komisijas 2003. gada 7. jūlija Regula (EK) Nr. 1216/2003, ar ko ievieš Eiropas Parlamenta un Padomes Regulu (EK) Nr. 450/2003 par darbaspēka izmaksu indeksu (5); Komisijas 2003. gada 7. novembra Regula (EK) Nr. 1983/2003, ar ko īsteno Eiropas Parlamenta un Padomes Regulu (EK) Nr. 1177/2003 par Kopienas statistiku par ienākumiem un dzīves apstākļiem (EU-SILC) attiecībā uz primāro mērķa mainīgo lielumu sarakstu (6); Komisijas 2004. gada 22. aprīļa Regula (EK) Nr. 753/2004, ar ko īsteno Eiropas Parlamenta un Padomes Lēmumu Nr. 1608/2003/EK par zinātnes un tehnoloģijas statistiku (7); Komisijas 2004. gada 29. aprīļa Regula (EK) Nr. 912/2004, ar ko īsteno Padomes Regulu (EEK) Nr. 3924/91 par rūpnieciskās ražošanas Kopienas apsekojuma izveidi (8); Komisijas 2004. gada 13. augusta Regula (EK) Nr. 1450/2004, ar ko īsteno Eiropas Parlamenta un Padomes Lēmumu Nr. 1608/2003/EK par Kopienas jauninājumu statistikas izstrādāšanu un pilnveidošanu (9); Komisijas 2005. gada 15. marta Regula (EK) Nr. 430/2005 par Padomes Regulas (EK) Nr. 577/98 par darbaspēka izlases veida apsekojuma organizēšanu Kopienā īstenošanas kārtību attiecībā uz datu pārraidei izmantojamo kodēšanu sākot ar 2006. gadu un izlases grupas lietojumu statistikas datu iegūšanai par strukturālajiem mainīgajiem lielumiem (10); Komisijas 2005. gada 24. maija Regula (EK) Nr. 782/2005, ar ko nosaka formātu rezultātu nosūtīšanai par statistiku attiecībā uz atkritumiem (11).
(5)
Šajā regulā paredzētie pasākumi ir saskaņā ar atzinumu, ko sniegusi Statistikas programmu komiteja, kura izveidota ar Padomes Lēmumu 89/382/EEK, Euratom (12),
IR PIEŅĒMUSI ŠO REGULU.
1. pants
Ar šo Regulu (EK) Nr. 1726/1999 groza šādi.
1)
Aiz 2. panta iekļauj šādu 2.a pantu:
“2.a pants
Pārejas posma pasākumi NACE 2. red. īstenošanai
Dalībvalstis nosūta Komisijai (Eurostat) darbaspēka izmaksu apsekojumu rezultātus par 2008. kalendāro gadu saskaņā gan ar NACE 2. red., gan NACE 1.1. red., bet 1.1. red. obligāti jāiemēro tikai A tabulai un tikai 1.1. red. iedaļu līmenī.”.
2)
Regulas II un III pielikumu groza saskaņā ar šīs regulas I pielikumu.
2. pants
Regulas (EK) Nr. 1916/2000 I un II pielikumu groza saskaņā ar šīs regulas II pielikumu.
3. pants
Regulas (EK) Nr. 2163/2001 pielikumā “NACE Rev. 1” aizstāj ar “NACE 2. red.”.
4. pants
Ar šo Regulu (EK) Nr. 1216/2003 groza šādi:
1)
Visā tekstā un pielikumos “NACE 1. red.” aizstāj ar “NACE 2. red.”.
2)
Regulas 4. pantā un IV pielikumā “L, M, N un O iedaļa” aizstāj ar “O-S iedaļa”.
3)
Regulas IV pielikumā “C-K iedaļa” aizstāj ar “B-N iedaļa”.
5. pants
Regulā (EK) Nr. 1983/2003 “NACE 1.1. red.” aizstāj ar “NACE 2. red.”, un tās pielikuma 22. zemsvītras piezīmē “1.1. red.” aizstāj ar “2. red.”.
6. pants
Regulas (EK) Nr. 753/2004 pielikumu groza saskaņā ar šīs regulas III pielikumu.
7. pants
Ar šo Regulu (EK) Nr. 912/2004 groza šādi.
1)
Regulas 1. pantu aizstāj ar šādu tekstu:
“1. pants
Joma, uz ko attiecas Regulas (EEK) Nr. 3924/91 1. pantā minētais apsekojums, ir jāidentificē ar atsauci uz apsekošanas izlasi un novērojamo vienību.
Pārskata perioda apsekojuma izlasi veido uzņēmumi, kuru galvenā darbības joma vai kāda sekundāro darbību joma ir minēta B vai C sekcijā Eiropas Kopienas saimniecisko darbību statistiskajā klasifikācijā (NACE 2. red.), kas noteikta Eiropas Padomes un Parlamenta Regulā (EK) Nr. 1893/2006 (13).
Novērojamā vienība ir uzņēmums, kā definēts Padomes Regulā (EEK) Nr. 696/93 par statistikas vienībām ražošanas sistēmas novērošanai un analīzei Kopienā. Dalībvalstis var vākt datus, izmantojot citu statistikas vienību kā novērojamo vienību, ja vien tās nosūta uzņēmumu datus Statistikas birojam.
2)
Regulas 3. pantu aizstāj ar šādu tekstu:
“3. pants
Regulas (EEK) Nr. 3924/91 3. panta 2. punktā minētais dalībvalstu pienākums pieņemt apsekošanas metodes, kas izstrādātas, lai atvieglotu datu savākšanu no vienībām, kuras katrā NACE klasē veido vismaz 90 % no valsts ražošanas, jāīsteno tā, ka dalībvalstis pieņem apsekošanas metodes, kas izstrādātas, lai varētu savākt datus, kuri katrā NACE 2. red. B un C sekcijas klasē atbilst vismaz 90 % no valsts ražošanas.”.
8. pants
Regulas (EK) Nr. 1450/2004 pielikumu groza saskaņā ar šīs regulas IV pielikumu.
9. pants
Regulas (EK) Nr. 430/2005 II pielikumā “NACE Rev. 1.1” aizstāj ar “NACE 2. red.”.
10. pants
Regulas (EK) Nr. 782/2005 pielikumu groza saskaņā ar šīs regulas V pielikumu.
11. pants
Stāšanās spēkā
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
To piemēro no 2008. gada 1. janvāra, izņemot 4. pantu, kuru piemēro no 2009. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 20. augustā

Labels: 19